cyanic-selkie/wikianc huggingface dataset:
Osaka
Kansainvälinen yhteistyö
Osakan kaupungilla on runsaasti kansainvälisiä yhteyksiä ympäri maailman. Kaupunki ylläpitää ulkomaantoimistoja Chicagossa, Pariisissa, Shanghaissa ja Singaporessa. Sisar- tai ystävyyskaupunkeja Osakalla on yhteensä seitsemän. Sisarkaupunkien kanssa tehdään yhteistyötä muun muassa kulttuuriin, urheiluun, tieteeseen, koulutukseen ja kauppaan liittyvissä kysymyksissä: Lisäksi Osakalla on kolme ”ystävyys- ja yhteistyökaupunkia”, Unkarin Budapest (vuodesta 1998), Argentiinan Buenos Aires (vuodesta 1998) ja Etelä-Korean Busan (vuodesta 2008). Koska Osaka on merkittävä satama, kaupungilla on myös seitsemän ”sisarsatamaa” eri puolilla maailmaa. 18 maalla on Osakassa konsulaatti.
Wing Saber
Unicron-trilogia
Galvatronin kukistamisen jälkeen Wing Saber katosi avaruuteen ajauduttuaan ongelmiin auktoriteettien kanssa. Hän kuitenkin palasi takaisin vuosia myöhemmin, kun Autobotit etsivät Cyberplaneetta-avaimia. Wing Saber liittyi jälleen Optimus Primen ryhmään ja toimi johtajansa lisäyhdistelmänä vaativissa taisteluissa.
Iiro Haimi
Ura
Järvenpäässä vietetyn kauden jälkeen Haimi pääsi 2006 mukaan Tahkon Superpesis-joukkueeseen. Hän pelasi avauskaudellaan 24 ottelua ja avasi sekä lyötyjen että tuotujen juoksujen tilinsä. Hän erikoistui vaihtajaksi. Debyyttikauden jälkeen Haimi pelasi kaudella 2007 sekä Ykköspesiksessä Riihi-Pesiksessä että Superpesiksessä Tahkossa. Haimin kausi päättyi kultajuhliin Tahkon voittaessa Suomen mestaruuden. Mestaruusvuoden jälkeen Haimi siirtyi Imatran Pallo-Veikkoihin Ykköspesikseen pelaamaan lukkarina. Imatran-visiitti kesti vain kauden ajan. Haimi palasi takaisin Tahkoon kaudeksi 2009. Hän pelasi Tahkossa Superpesistä sekä juniorisarjoja kolmen kauden ajan.
Kaudeksi 2012 Haimi siirtyi Puna-Mustiin Helsinkiin Ykköspesikseen. Haimi pelasi PuMussa kahdeksan ottelua, joissa hän löi kaksi juoksua, toi kymmenen ja teki 37 kärkilyöntiä. Haimi pelasi kauden aikana Tahkossa, joka kärsi Hyvinkään joukkoampumisesta: joukkueen pelaaja Topi Koistinen kuoli ja Miikka Matikka sekä Teemu Nikkanen loukkaantuivat. Haimin siirto Tahkoon mahdollistui Pesäpalloliiton myöntämän poikkeusluvan johdosta. Haimi pelasi Tahkossa kaksi ottelua. Sen jälkeen hän siirtyi Kouvolan Pallonlyöjiin. Hänestä tuli myös seuran junioripäällikkö, joskin Haimi lopetti tehtävässä vuonna 2013. Haimin selkään tuli murtuma syksyllä 2012. Rasitusmurtuman jälkeen Haimi yritti pelata Superpesiksessä, mutta lopetti kautensa kahden ottelun jälkeen. Haimi pelasi kauden aikana vain kaksi ottelua, joissa hän sai yhden tehopisteen ja kahdeksan kärkilyöntiä. Haimi toimi kesän aikana Kuusankosken Puhdin naisten pelinjohtajana ja juniorivalmentajana. Haimi ja Kouvolan Pallonlyöjät purkivat kauden päätteeksi sopimuksensa, jotta Haimi voisi keskittyä selkänsä kuntouttamiseen. Hän kuitenkin pelasi vielä Ykköspesistä kaudella 2014 Oulun Lipossa ja seuraavana vuonna ottelukohtaisella sopimuksella Imatran Pallo-Veikoissa. Lisäksi hän pelasi kaudella 2015 yhden halli-SM-ottelun Kouvolan Pallonlyöjissä.
Suomalaisuuden liitto
Historia
Kesäkuussa 2001 Suomalaisuuden Liiton silloinen puheenjohtaja Pentti Huttunen kirjoitti Suomen Mieli -lehteen kirjoituksen, jossa hän arvosteli suomenkielisille ennen 1900-lukua annettuja ruotsinkielisiä sukunimiä pitäen niitä Ruotsin ”miehitysvallan” aikanaan pakolla määrääminä. Kirjoituksen poleemisin lause oli: ”Vapaa suomalainen ei alistu vääryyksiin; hän tekee niin kuin Lalli eli surmaa sortajansa.” Christina Gestrin ja neljä muuta RKP:n kansanedustajaa tekivät aiheesta kirjallisen kysymyksen valtioneuvostolle, jossa tiedusteltiin ”Millä perusteella oikeusministeriö katsoo, että kyseinen lausuma Suomen Mielessä ei ole rikoslain 11 luvun 8 §:n mukaista kiihottamista kansanryhmää vastaan?” Myös silloinen pääministeri Paavo Lipponen kommentoi asiaa ja kehotti Suomalaisuuden Liittoa käymään perusteellista keskustelua linjastaan. Kokoomuksen puheenjohtaja Ville Itälä totesi, että on valitettavaa, että Suomalaisuuden Liitto hänen nähdäkseen ”yrittää vahvistaa tärkeää kansallismieltä kielteisten tunteiden avulla ja lietsomalla vihaa muita kansanryhmiä vastaan”. Vastauksessaan oikeusministeri katsoi, että ilmaisun sisältöä tulkittaessa tulee lähtökohdaksi ottaa se yhtenä kokonaisuutena eikä yksittäisiä lauseita tai väitteitä ja myös se yhteys, jossa ilmaisu esitetään on merkityksellinen. Oikeusministerin mukaan kokonaisuutena katsottaessa artikkeli ei ollut sellainen, että sen johdosta oikeusministeriö ”voisi ryhtyä painovapauslaissa tarkoitettuihin oikeudellisiin toimenpiteisiin”.
Sawai Madhopur
pienoiskuva|Ranthamboren linnoitus Sawai Madhopur on Intian Rajasthanissa sijaitseva noin 120 000 asukkaan kaupunki, joka toimii samannimisen piirikunnan hallinnollisena keskuksena. Kaupungin ja alueen historiallinen nimi on Ranthambore, nykyisen nimensä se sai vuonna 1763, jolloin kaupungin haltuunsa ottanut Jaipurin ruhtinas Sawai Madho Singh päätti nimetä sen itsensä mukaan Sawai Madhopuriksi. Häntä edeltävää historiaa kuvastaa Ranthamboren linnoitus, jonka tarkasta rakentamisvuodesta ei ole tietoa. Suositun uskomuksen mukaan linnoitus perustettiin vuonna 944, mutta joidenkin arvioiden mukaan se rakennettiin 700-luvulla. Ranthamboren linnoitus on yhdessä muiden Rajasthanin rajputlinnakkeiden kanssa julistettu Unescon maailmanperintökohteeksi vuonna 2013.
21st Century Breakdown
Levy myi Suomessa kultaa kymmenessä tunnissa julkaisun jälkeen.
Kai R. Lehtonen
Lehtonen on kirjoittanut historian ja yhteiskuntaopin oppikirjoja, pakinakokoelmia, muistelmateoksia ja tietokirjoja eri aloilta. Hän pakinoi radiossa 1980–1990-luvuilla Historiaa pitkin poikin -ohjelmasarjassa. Tietotekniikan liitto nimesi Kai R. Lehtosen vuonna 1991 vuoden ATK-vaikuttajaksi ”tunnustuksena hänen ansioistaan tietotekniikan tuomisessa radion avulla tutuksi laajoille harrastajapiireille”. Lehtonen käynnisti Yleisradion vuosina 1985–1988 lähettämän tietokoneharrastajille suunnatun radio-ohjelman Silikoni. Vuonna 1980 Lehtonen käynnisti ylioppilaskokelaille tarkoitetun radio-ohjelman ”Älliä vai ei”, jossa ylioppilastutkintolautakunnan jäsenet vastasivat suorassa lähetyksessä kokelaiden koetta koskeviin kysymyksiin.
United Artists Records
1960-luvulla James Bond -elokuvien ja The Beatlesin elokuvien soundtrackit olivat hyvin suosittuja. Myös jazz-musiikki oli näkyvä osa yhtiössä 1960-luvun alkupuoliskolla (esim. Duke Ellington).
Druidi
Historiaa
Caesarin mukaan druidit tutkivat sekä luontoa että tuonpuoleista. Druidit opettivat, että sielu koki kuoleman jälkeen jälleensyntymän ja sielunvaelluksen. Tällä saatettiin pyrkiä vähentämään kuolemanpelkoa ja valaa rohkeutta sotureihin taistelussa.
Estelle (Ruotsin prinsessa)
Kaste
Prinsessa Estelle kastettiin Tukholman kuninkaanlinnan kirkossa 22. toukokuuta 2012. Kasteen toimitti Ruotsin arkkipiispa Anders Wejryd.
Aili Hildén
Elämä ja ura
Viipurin-vuosiensa aikana Hildén kasvoi monipuoliseksi ja tekniikaltaan taitavaksi näyttelijäksi. Vaativien tragediennen tehtävien lisäksi hän kunnostautui komediallisissa rooleissa. Hän oli myös laulu- ja tanssitaitoinen, mikä toi oman lisäarvonsa operettitehtäviin.
Nitsijärvi
Nitsijärvi on järvi Inarissa. Se laskee pohjoisesta Inarinjärveen. Se on 119 metriä merenpinnan yläpuolella, ja sen pinta-ala on 41 km², toisen lähteen mukaan 42,28 km². Se kuuluu Paatsjoen vesistöön. Järven syvyys on 35,25 metriä, keskisyvyys: 6,45 m tilavuus 0,273 km³ ja rantaviivan pituus 206,04 km..
Albin Granlund
Albin Granlund (s. 1. syyskuuta 1989 Parainen) on suomalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan laitapuolustaja ja pystyy pelaamaan niin oikealla kuin vasemmalla.
Granlund ei koskaan saanut tililleen nuorisomaaotteluita, mutta A-maajoukkueessa hän debytoi Marokkoa vastaan 9. tammikuuta 2018. Vuoden 2020 EM-kisojen karsinnoissa Granlund pelasi neljä ottelua, mutta lopulliseen EM-joukkueeseen häntä ei lopulta valittu.
Saavutukset
RoPS
Irlannin kapina 1798
Tapahtumien kulku
Kapinallisten menestystä haittasi aseiden, sotilaskurin ja yhteishengen puute sekä useimpien johtajien jääminen vangeiksi jo ennen kapinan alkua. Dublinia ympäröineiden Kildaren, Meathin, Carlow’n ja Wicklow’n kreivikuntien alueella kapinointi tukahdutettiin muutamassa päivässä. Menestystä saavutettiin lähinnä itäisessä Ulsterissa sekä Wexfordissa, jossa kapinaa johti katolinen pappi John Murphy. Rauhallisena pidetyn Wexfordin kiivas kansannousu johtui brittien siellä pitkin kevättä harjoittamista erityisen brutaaleista vastatoimista, kuten United Irishmenin jäseniksi epäiltyjen summittaisista joukkoteloituksista. Wexfordin kapinalliset onnistuivat heti kapinan alussa voittamaan britit Oulartin taistelussa, millä oli sähköistävä vaikutus eri puolilla Irlantia. Murphyn johtamat joukot onnistuivat myös valtaamaan menestyksellä Enniscorthyn ja kreivikunnan pääkaupungin Wexfordin. Sen jälkeen he kuitenkin kärsivät tappion New Rossin, Arklowin ja Newtownbarryn taisteluissa ja joutuivat perääntymään. Wexfordissa katoliset rivimiehet alkoivat hyökkäillä myös protestanttisen siviiliväestön kimppuun, ja väestöryhmien väliset vihamielisyydet saivat kapinan myötä erityisen katkeran luonteen. Varsinkin taisteluiden loppuvaiheessa kurin romahdettua molemmat osapuolet ryhtyivät julmasti murhaamaan vihollisvankeja.
Seuraukset
Kapinan kukistamisen jälkeen monia kapinallisia karkotettiin Australian rangaistussiirtoloihin. Tone teki marraskuussa itsemurhan vankilassa. Kapinan merkittävin seuraus oli Englannin pääministeri William Pitt nuoremman vuonna 1800 säädättämä unionilaki, jolla Irlannin parlamentti lakkautettiin ja Irlanti yhdistettiin valtiounioniin Englannin ja Skotlannin kanssa. Vuoden 1798 kapinan jälkikaikuna syntyi vielä vuonna 1803 Dublinissa Robert Emmetin johtama kapina, joka kuitenkin kukistettiin heti alkuunsa.
Bertil Albertsson
Albertsson saavutti 10 000 metrin juoksussa olympiapronssia Lontoossa 1948 ajalla 30.53,6. Hän hävisi Emil Zátopekille 54 sekuntia ja Alain Mimounille 6,2 sekuntia. Samoissa kisoissa hän sijoittui 5 000 metrin juoksussa viidenneksi ajalla 14.39,0. Brysselin EM-kilpailuissa 1950 hän keskeytti 10 000 metrillä ja sijoittui 5 000 metrillä kymmenenneksi ajalla 15.02,2.
Evelyn Hooker
Varhainen elämä ja koulutus
Hooker syntyi vuonna 1907 köyhään maaviljelijäperheeseen, joka muutti useasti osavaltiosta toiseen. Hookerin ollessa 12-vuotias he muuttivat Sterlingiin, Coloradoon, jotta Hooker pystyi käymään high schoolia siellä. Hän oli suunnitellut menemistä Coloradon opettajakouluun, mutta henkilökunnan suosituksesta meni Coloradon yliopistoon. Hän joutui rahoittamaan elämistä opiskelujen aikana siivoamalla. Psykologian valintaan aineekseen oli vaikuttanut se, että hän oli kuullut pidemmällä psykologian opinnoissa olevien voivan saada töitä opetusavustajana. Hänen suoritettua maisterintutkinnon vuonna 1930 yliopisto tarjosi hänelle opetuspaikkaa, mutta hän hylkäsi sen voidakseen hakea jatkokoulutukseen.
Myöhemmät vaiheet
Hooker jatkoi tutkimuksia homoseksuaalisuuden parissa. Hänet nimitettiin National Institute of Mental Healthin perustaman Task Force on Homosexualityn johtajaksi. Task Force julkaisi raportin, jossa se kehotti dekriminalisoimaan homoseksuaalisuuden. Hookerin tutkimustyö vaikutti huomattavasti tähän päätökseen ja myöhemmin homoseksuaalisuuden poistamiseksi mielenterveyshäiriöitä listaavasta Diagnostic and Statistical Manual of Mental Disorders -luettelosta vuonna 1973. Chicagon yliopiston yhteydessä toimii hänen kunniakseen nimetty Evelyn Hooker Center for Gay and Lesbian Mental Health.
Luutasammal
Luutasammal (Thamnobryum alopecurum) on lehtisammallaji riippusammalten heimossa. Sitä esiintyy Maan pohjoispuoliskon lauhkealla vyöhykkeellä. Sen suikertavasta pääversosta kasvaa pystyjä haarovia sivuversoja, jotka ovat viidestä 15:een senttimetriä pitkiä. Alempana versossa lehdet ovat suomumaisia, ylempänä leveätyvisiä ja teräväkärkisiä. Lehden keskisuoni on selkäpuolelta hampainen.
Trofiataso
Yleisesti
Eliön kuuluminen tietylle trofiatasolle ei kuitenkaan aina ole yksiselitteistä, koska yksi eliö saattaa samanaikasesti olla esimerkiksi sekä primäärinen että tertiäärinen kuluttaja (omnivori).
Castle-luokka (korvetti)
Taustaa ja suunnittelu
Ranskan antauduttua Saksan laivasto sai käyttöönsä sukellusvenetukikohtia, joista sukellusveneet kykenivät toimimaan laajemmalla alueella. Britannian amiraliteetti totesi tarvitsevansa enemmän suuren toimintasäteen omaavia paremmin aseistettuja saattajia. Smith's Docks Company esitti Flower-luokasta saatuihin kokemuksiin perustuen kahden uuden alustyypin valmistamista: yksiakselinen korvetti, josta myöhemmin tuli Castle-luokka, ja kaksiakselinen River-luokka, joka luokiteltiin fregatiksi. Amiraalineuvosto hyväksyi uuden korvettiluokan piirustukset 7. toukokuuta 1943, jolloin alusten valmistuskustannuksiksi arvioitiin 174 000 puntaa ilman aseita ja ammuksia.
Lyttä
Ville Lyttä (s. 14. heinäkuuta 1994, Strängnäs, Ruotsi), taiteilijanimeltään Lyttä, on jyväskyläläinen rap-artisti. Hän syntyi Ruotsissa ja muutti lapsena Suomeen. Lyttä oli osa Korstoraatio-yhtyettä, jonka hajoamisen jälkeen hän julkaisi PME Recordsin kautta vuonna 2019 EP-levyn Pieniä voittoi, jolla vierailee muun muassa Gracias. Vuonna 2020 hän julkaisi entisen Korstoraation jäsenen Tohtori Geton kanssa yhteisalbumin. Lyttä on julkaissut uransa aikana myös muutamia singlejä.
Luettelo Mankelin sketseistä
Pasi Veinä
Pasi Veinä (Silvennoinen) on upporikas mies, joka käyttää jatkuvasti laskettelulaseja. Asioidessaan pankissa lainaa varten, tai yrittäessään yöpyä hotellissa työntekijä (Keskinen) venyttää heidän asiointiaan tarpeettomuuksiin asti, jolloin Veinän tehdessä pienenkin erehdyksen työntekijä nostaa "kätensä pystyyn" ja toteaa, ettei voi auttaa Veinää asiassa. Korvaukseksi Veinä saa toisinaan lahjakortin, ja häneltä kysytään, "miksi sinulla on nuo laskettelulasit päässä?".
Meteorologi Pertti Pasanen
Kummelistakin tuttu sketsihahmo Pertti Pasanen (Silvennoinen) ennustaa erikoiseen tyyliinsä säätä.
Kokkolan Kiri
Syksyllä 2019 paikalliset pesäpallo aktiivit päättivät seuratoiminnan elävyttämisestä ja junioritoiminnan aktivoimisesta. Yksi merkittävimmistä syistä oli tähän Santahaan pesäpallokentälle asennettu hiekkatekonurmi. Myös miesten joukkue kasattiin seuratoiminnan tueksi. Junioreiden pesiskerho aloitti viikoittaisen toimintansa heti syksyllä ja miesten joukkue aloitti harjoituskautensa heti vuoden vaihteessa.
Kathryn Adams
thumb|right|Kathryn Adams Kathryn Adams (s. Ethalinda Colson; 25. toukokuuta 1893 – 17. helmikuuta 1959) oli yhdysvaltalainen mykkäelokuvissa esiintynyt näyttelijä. Hän syntyi St. Louisissa, Missourissa, ja aloitti elokuvauransa vuonna 1915 työskenneltyään aiemmin lyhyesti musikaaleissa ilman kummempaa menestystä. Adams esiintyi muun muassa elokuvissa The Shooting of Dan McGrew (1915), Divorce and the Daughter (1916), Raffles, the Amateur Cracksman (1917) ja The Man from Downing Street (1922). Hän lopetti elokuvissa esiintymisen vuoden 1925 jälkeen lukuun ottamatta lyhyttä esiintymistä The Squaw Manissa vuonna 1931.
Endorfiinit
Masennusta torjuvat hormonit
Vuonna 2008 kyettiin osoittamaan mittausten avulla, että liikunta nostaa myös aivojen endorfiinipitoisuutta. Kovatehoinen HIIT-intervalliharjoittelu vapauttaa aivoissa eniten endorfiineja. Endorfiinitason nousu liikunnan seurauksena on kuitenkin hyvin yksilöllistä
Neil Youngin diskografia
Tämä on rock-muusikko Neil Youngin diskografia.
Espe Haverinen
Esa-Arvi ”Espe” Haverinen (s. 1964 ) on suomalainen rockmuusikko, rumpali ja 22-Pistepirkko-yhtyeen perustajajäsen.
John Edwards
Poliittinen ura
Hän tuki Barack Obamaa Yhdysvaltain presidentiksi vuoden 2008 vaaleissa.
Rantavahdit
Bondi Rescueta on esitetty vuodesta 2006 lähtien ja se onkin saanut spin-off-sarjan, joka sijoittuu Balille, Indonesiaan (vuonna 2008). Bondi Rescueta esitetään Isossa-Britanniassa, Irlannissa, Uudessa-Seelannissa, Suomessa, Tanskassa, Ruotsissa, Norjassa, Saksassa, Turkissa, Italiassa, Belgiassa sekä maailmanlaajuisesti National Geographic Adventure-kanavalla.
Kansallisen kokoomuksen eduskuntaryhmä
Toimintaa
Valiokuntien lisäksi eduskuntaryhmän jäseniä valitaan myös moniin muihin luottamustehtäviin, kuten hallintoneuvostoihin, esimerkiksi Yleisradion hallintoneuvostoon, Suomen pankin pankkivaltuustoon, kansaneläkelaitoksen valtuustoon jne.
Valtiopäiväkausi 2019–2023
Kansanedustaja Ilkka Kanerva kuoli kesken kauden.
Henkilöntarkastus
Henkilöntarkastus on pakkokeinolaissa määriteltyä henkilöön kohdistuva etsintää. Se voi olla henkilöntarkastus, jossa selvitetään mitä tarkastettavalla on vaatteissaan tai muutoin yllään tai henkilönkatsastus, joka käsittää katsastettavan ruumiin tarkastamisen, verinäytteen ottamisen tai muun ruumiiseen kohdistuvan tutkimuksen.
Henkilönkatsastus
Henkilönkatsastus saadaan kohdistaa siihen, jota todennäköisin syin epäillään rikoksesta, josta säädetty ankarin rangaistus on vähintään vuosi vankeutta taikka rattijuopumuksesta tai huumausaineen käyttörikoksesta. Jollei epäilyyn ole todennäköisiä syitä, epäilty saadaan katsastaa vain, jos erittäin pätevin perustein voidaan olettaa, että katsastuksessa saatetaan löytää takavarikoitava taikka väliaikaiseen hukkaamiskieltoon tai vakuustakavarikkoon pantava esine tai omaisuus taikka muutoin saada selvitystä rikoksesta.
Deux-Montagnes (järvi)
Järven nimi esiintyy nykyisessä muodossaan ensimmäisen kerran Jean-Baptiste-Louis Franquelinin vuonna 1684 laatimassa kartassa. Nimelle on annettu ainakin kaksi selitystä, joista ensimmäisen mukaan vuorilla viitataan järven pohjoisrannalla sijaitseviin Okakukkuloihin ja etelärannalla sijaitsevaan Rigaudvuoreen; toisen selityksen mukaan ne ovat Okakukkuloiden kaksi korkeinta huippua, Mont Bleu ja Calvaire d’Oka.
Kendra Wilkinson
Wilkinson opiskeli koronakaranteenin aikana keväällä 2020 uuden ammatin ja valmistui kiinteistönvälittäjäksi kesällä 2020.
Porttiteoria
Tutkimukset
Vuonna 2012 julkaistussa yhdysvaltalaisessa tutkimuksessa selvitettiin alkoholin, tupakan ja kannabiksen käytön vaikutusta lukioikäisten päihdekokeiluihin. Tutkimuksen mukaan varhainen alkoholin käytön aloittaminen lisää kaikkein selvimmin todennäköisyyttä käyttää myöhemmin tupakkaa, kannabista ja muita päihteitä. Täten ennalta ehkäisevä päihdetyö tulisi kohdistaa alkoholin käytön aloittamisen välttämiseen ja myöhäistämiseen.
Aviasud Sirocco
Kone on työntöpotkurilla varustettu ja komposiittirakenteinen. Vuonna 1984 Patrice Franceschi lensi tällaisella koneella maapallon ympäri.
Sydänjää
Kiti Kuikka
Kiti, 35, on töissä levy-yhtiö recordaressa. Kitillä on vainu vaistota kenessä tuleva supertähti. Kiti asui lapsena isänsä kanssa, kunnes tämä kuoli, ennen kuin Kiti aloitti koulun käynnin. Siitälähtien Kiti on asunut sijaisperheissä ja lastenkodeissa. Kiti tietää biologisen äitinsä nimen, Riitta Nuutinen, ja hän oppinut elämänsä aikana vihaamaan äitiään ja haukkumaan tätä, koska tämä aikoinaan hylkäsi hänet. Kiti on pitänyt yllä suhdetta pomoonsa Jarmo Geisleriin. Kun kirje menneisyydestä yhdistää Kitin tämän sisariin Outiin ja Jonnaan, hän alkaa pitää suhdetta yllä myös heihin. Outi on aluksi negatiivinen, mutta Jonnan kanssa Kiti löysi yhteisen sävelen.
Minolainen uskonto
Jumalat
Minolaisaikaisissa sineteissä esiintyy myös eläinpäisiä, kuten linnunpäisiä, tai naamioituneita jumalia. Häränpäinen Minotauros on kuitenkin myöhempi, antiikin aikaisen kreikkalaisen mytologian hahmo, ei minolainen jumala.
Kulttikäytännöt
thumb|360px|Minolaisen Kreetan kartta, johon on merkitty muiden kohteiden ohella merkittävimmät pyhät luolat ja vuorenhuippujen pyhäköt.
Ihmisuhrit
Ihmisuhreja koskevaa todistusaineistoa on löydetty kolmelta arkeologiselta alueelta: Anemóspilian MMII-kauden rakennuksesta, joka on tulkittu temppeliksi; Knossoksen LMIB-kauden rakennuksesta, jota kutsutaan nimellä ”Pohjoistalo”; sekä Foúrnou Koryfín EMII-kauden pyhäkkökompleksista.
Nordbanken
Nordbanken, vuoteen 1990 Post- och kreditbanken, oli ruotsalainen liikepankki, joka syntyi 1974, kun Postbanken ja Sveriges Kreditbanken yhdistyivät. Alkuun se oli valtionjohtoinen, vuodesta 1992 se oli kokonaan Ruotsin valtion omistuksessa, ja valtio sijoitti siihen pääomaa ja perusti ongelmaluottojen hoitamiseksi omaisuudenhoitoyhtiö Securumin.
Nordbanken osti vuoden 1993 lopussa Göta Bankenin, joka oli joutunut vaikeuksiin, ja fuusioi sen itseensä lokakuussa 1994. Fuusio oli suurin Ruotsin pankkihistoriassa. Pankkia alettiin yksityistää 1995, jolloin yksityisille sijoittajille myytiin noin 30 prosenttia osakkeista.
Pääsiäissaaren musiikki
Tyynellä valtamerellä sijaitsevan Pääsiäissaaren perinnemusiikki koostuu lähinnä kuoromusiikista. Sitä säestetään joskus muun muassa eräällä paikallisella trumpetin kaltaisella soittimella. Muihin soittimiin kuuluu muun muassa upaupa-niminen harmonikka.
Swingtown
Sarjan taustat
Millereiden muutto koettelee pariskunnan suhteita entisiin naapureihinsa, erityisesti Roger ja Janet Thompsoniin (Josh Hopkins ja Miriam Shor). Konservatiiviset Thompsonit yrittävät säilyttää hyvät välinsä Millereihin, mutta Deckereiden avioliiton järjestely pöyristyttää heitä. Roger ja Janet Thompsonilla on poika Rick (Nick Benson).
Johan Emil von Etter
Sotilaskoulutus Pietarissa
Johan Emil von Etter syntyi kenraaliluutnantti Sebastian Albrekt von Etterin ja Emilia von Jacobsonin toisena lapsena 3. elokuuta 1863. Hän kuului sukuun, joka aateloitiin vuonna 1843 Suomen Ritarihuoneessa. Von Etterin suku oli lähtöisin Sveitsistä Zugin kantonista.
HMS Daring (D32)
HMS Daring (viirinumero D32) on Britannian kuninkaallisen laivaston tyypin 45 ilmatorjuntahävittäjä.
Eemeli Harja
Harjan puoliso oli Maria Aurora ”Maiju” Harja (o.s. Yli-Knuuttila), jonka kanssa hän avioitui marraskuussa 1909. He saivat yhdeksän lasta, kolme poikaa ja kuusi tytärtä.
Kivikutrisammal
Kutrisammal kasvaa suikertavasti ja haaroo tiheään sulkamaisesti. Se on väriltään kirkkaan vihreästä kellanruskeaan, silkinkiiltoinen. Lehdet ovat kapean kolmikulmaisia – keihäsmäisiä, syvään poimuisia, tyveltä hampaisia, tiheässä kasvavia.
Gordon Cooper
Ura astronauttina
Cooper valittiin yhtenä ensimmäisestä seitsemästä Mercury-astronautista huhtikuussa 1959.
Z Nation
Juoni
Kolme vuotta sitten Yhdysvaltoihin levisi zombiepidemia, joka sai maan romahtamaan. Sarja kertoo ihmisryhmästä, joka matkaa New Yorkista Kaliforniaan tavoitteenaan viedä sinne selviytyjä, joka on immuuni epidemialle. Kaliforniassa on viimeinen toimiva laboratorio, joka tarvitsee selviytyjän verta kehittääkseen hoidon epidemialle. Selviytyjällä on kuitenkin synkkä salaisuus, jonka vuoksi muut ovat vaarassa.
Biswabhusan Harichandan
Bishwabhusan Harichandan (s. 3. elokuuta 1934) on intialainen asianajaja, kirjailija ja poliitikko, joka on vuodesta 2023 alkaen toiminut Chhattisgarhin kuvernöörinä. Hän oli Andhra Pradeshin kuvernööri vuosina 2019–2023. Vuonna 1961 hän alkoi työskentelemään Odishan korkeimmassa oikeudessa. Kymmenen vuoden päästä hän siirtyi politiikkaan Intian kansanpuolueen edeltäjän Bharatiya Jana Sangh -puolueen riveissä. Kun Indira Gandhi julisti kansallisen hätätilan vuonna 1975 Harichandan joutui vankilaan vastustaessaan hätätilaa.
Cmd.exe
Komentojen putkittaminen
Komentotulkissa on mahdollisuus putkittaa ohjelmia, jotka käyttävät tekstipohjaisista käyttöjärjestelmistä peräisin olevaa standard I/O -menetelmää. Siinä komennon tulostama teksti ohjataan toisen komennon syötteeksi putkimerkillä "|", (=pystyviiva, paina ALT GR ja <) Esim. <tt>HELP | MORE</tt> näyttää komentoluetteloa näytöllisen verran kerrallaan. <tt>DIR *.* | FIND "MATTI"</tt> näyttää tiedostot, joiden nimissä on merkkijono "matti".
Sum 41
Nousukausi
Neljäs albumi, Chuck on arvosteltu yhtyeen musiikillisesti parhaaksi ja sanoituksiltaan kypsimmäksi ja vakavimmaksi albumiksi tähän mennessä. Albumin nimi on nimetty YK:n rauhanturvaajan, Charles "Chuck" Pelletierin mukaan. Chuck pelasti yhtyeen jäsenet Kongon sisällissodan pyörteistä näiden dokumentoidessa War Child Canadalle sotalapsien elämää Afrikassa. Kyseinen dokumentti löytyy DVD:nä, nimeltään "ROCKED: Sum 41 In Congo". Albumin ensimmäinen single, We're All To Blame, sai alkunsa juuri tuolla matkalla, ja sanoituksissa näkyy selkeästi yhtyeen aikuistuminen, varsinkin verrattaessa kahteen ensimmäiseen albumiin.
Uusi tuleminen
Loppuvuodesta 2008 yhtye ilmoitti julkaisevansa kokoelmalevyn parhaista kappaleistaan. The Best Of Sum 41: 8 Years Of Blood, Sake And Tears 2000-2008 ilmestyi Japanissa marraskuussa 2008. Sen tuoma suosio vaikutti levy-yhtiön päätökseen julkaista levy myös muualla maailmassa. All The Good Shit: 14 Solid Gold Hits 2000-2008 ilmestyi 17. maaliskuuta 2009. Kokoelmalevyä markkinoitiin uudella singlellä Always, joka oli kokonaan uusi kappale.
Ç
Ç (ç) eli ”c ja sedilji” on albanian, turkin, azerin, turkmeenin, tataarin, ranskan, portugalin ja kurdin kielissä käytettävä kirjain. Sitä käytetään myös englannin, oksitaanin, katalaanin ja friulin kielissä c-kirjaimen varianttina. Kirjaimessa on c:n alapuolella sedilji-niminen tarke, joka muistuttaa pilkkua.
Kansainvälisessä foneettisessa aakkostossa ilmaisee soinnitonta palataalista frikatiivia.
Saksan siirtomaat
thumb|300px|Kartta Saksan siirtomaista. Saksan siirtomaat olivat Euroopan ulkopuolella olevia alueita, jotka olivat Saksan hallinnassa 1800-luvun lopulta vuoteen 1918 asti.
Ensimmäisen maailmansodan jälkeen Saksa menetti Versailles’n rauhansopimuksessa kaikki siirtomaansa, jotka joutuivat Kansainliiton mandaattialueina Ison-Britannian, Ranskan, Japanin, Belgian, Australian, Etelä-Afrikan ja Uuden-Seelannin hallintaan. Näistä Kamerun jaettiin brittien ja ranskalaisten kesken. Nykyään Tansaniaan kuuluva Tanganjikan alue luovutettiin Isolle-Britannialle, kun taas Ruanda-Urundin seutu luovutettiin Belgialle, ja Namibiasta tuli Etelä-Afrikan mandaattialue. Saksan Uusi-Guinea luovutettiin Australian hallintaan, samoin Nauru. Marshallinsaaret, Mikronesia, Palau ja Pohjois-Mariaanit luovutettiin Japanin hallintaan. Samoan hallinta luovutettiin Uudelle-Seelannille, kun taas Togosta tuli Ranskan mandaattialue. Yhdysvalloille ei tullut sen sijaan yhtäkään mandaattialuetta, koska maa kieltäytyi liittymästä Kansainliittoon.
Protostegidae
Protostegidae on sukupuuttoon kuollut meressä eläneiden kilpikonnien heimo, joka eli liitukaudella. Se sisältää joitakin suurimmista koskaan eläneistä kilpikonnista, muun muassa Archelonin, joka saattoi kasvaa kokonaispituudeltaan 4,6 metriä pitkäksi. Protostegidae-lajien selkäkilpi oli kehikkomainen rakenne, mikä teki eläimestä kevyemmän ja ketterämmän. Kallo oli suuri, Archelonin tapauksessa jopa metrin pitkä, ja siinä oli pitkälle kehittynyt nokka, joka joillakin lajeilla oli voimakkaasti taipunut.
Fylogenia
Evers et al. (2019):
Taivaanmekaniikka
Newtonin painovoimateoria antoi fysikaalisen selityksen Keplerin ratalaeille ja mahdollisti taivaankappaleiden ratojen ennustamisen yksinkertaisista fysikaalisista periaatteista. Taivaanmekaniikka kykenee tuottamaan täsmällisiä ennusteita taivaanilmiöistä, joten sillä oli suuri vaikutus tieteellisen todellisuuskäsityksen kehittymiseen. Taivaanmekaniikka säilyi tähtitieteen merkittävimpänä osana Newtonista aina 1800-luvun puoliväliin asti, jolloin uudet menetelmät, kuten spektroskopia, mahdollistivat myös taivaankappaleiden fyysisten ominaisuuksien tutkimisen ja johtivat nykyaikaisen astrofysiikan syntyyn.
Else Mattila
Else Mattila oli naimisissa vuodesta 1944 maanviljelijä ja Keskustapuolueen kansanedustaja Matti Mattilan kanssa ja he asuivat Nurmijärven Röykässä. Heidän poikansa oli sisustusarkkitehti Martti Juhani Mattila (1950–1980), joka kuoli samana päivänä kuin äitinsä.
Käsikonsoli
Historia
Vuonna 2004 Nintendo julkaisi Nintendo DS:n korvaamaan Game Boy -mallit. Vuonna 2005 Sony julkaisi PlayStation Portablen, jossa oli korkeatasoiset grafiikkaominaisuudet ja tuki merkittäviltä pelitaloilta. Moderneilla käsikonsoleilla pystyi pelaamisen lisäksi esimerkiksi selaamaan internetiä, kuuntelemaan musiikkia ja katsomaan elokuvia. Laitteisiin tulivat myös kosketusnäytöt.
Nämforsen
Voimalaitos
Nämforsen sijaitsee Ångermanjoessa, jossa sijaitsee 15 vesivoimalaa ja joen valuma-alueella on 50 voimalaa. Ne tuottavat sähköä yhteensä 1 248 megawatin (MW) teholla, mikä tekee vuodessa 6 006 gigawattituntia (GWh) energiaa.
Laver Cup
oikea|pienoiskuva|[[O2 Arena (Praha)|O2 Arena Prahassa ensimmäisen Laver Cupin aikana.]]
Seventh Son of a Seventh Son
Historia, äänittäminen ja kappalemateriaalin kirjoittaminen
Albumilla on kuultavissa myös progressiivisen metallin musiikillisia elementtejä. Vaikutteina tämä ilmenee esimerkiksi albumin monimutkaisissa sävellyksissä, tahtilajien vaihdoksissa ja kappaleiden pituuksissa. Progressiivisesta metallista tuli vuosia myöhemmin tärkeä elementti yhtyeen musiikissa, vaikka musiikillisesti Seventh Son of a Seventh Son ja sen seuraaja, vuoden 1990 No Prayer for the Dying poikkeavatkin toisistaan suuresti. Yhtyeessä lähes kymmenen vuoden ajan vaikuttanut kitaristi Adrian Smith erosikin yhtyeestä vuonna 1989, koska hän ei pitänyt yhtyeen selkeästä musiikillisesta tyylinvaihdoksesta Seventh Son of a Seventh Sonin ja No Prayer for the Dyingin välillä.
Basisti Steve Harris kirjoitti albumille yksin kolme kappaletta: ”Infinite Dreams”, ”The Clairvoyant” ja ”Seventh Son of a Seventh Son”. Kitaristi Adrian Smith ja laulaja Bruce Dickinson kirjoittivat yhdessä albumille kappaleen ”Moonchild”. Harris, Smith ja Dickinson kirjoittivat albumille kolmisin kappaleet ”Can I Play with Madness” ja ”The Evil That Men Do”, Harris ja Dickinson kappaleen ”Only the Good Die Young” ja Harris sekä kitaristi Dave Murray kappaleen ”The Propechy”. Erityisesti laulaja Bruce Dickinson suhtautui albumilla kasvaneeseen sävellysvastuuseensa positiivisesti, sillä jokainen hänen kappale-ehdotuksensa oli hylätty yhtyeen edelliseltä studioalbumilta Somewhere in Time.
Brandon Kozun
Siirtyminen Eurooppaan 2015–
Jokerit vaihtoi Kozunin pelaajaoikeudet SKA Pietarin omistamiin Sakari Salmisen oikeuksiin. SKA vaihtoi Kozunin oikeudet ja Alexander Kadeykinin oikeudet Lokomotiv Jaroslavlin Sergei Plotnikovin oikeuksiin.
Mansaaren TT-ajot
Turvallisuus
Turva-alueita ei ole ja rata kiertää monissa paikoissa kiviaitojen ja talojen välissä, valotolpat ja sähköpylväät on peitetty heinäpaalein. Useimmiten kilpapyörillä on vauhtia kuitenkin 200-300 km/h, joten kilpailijoiden turvallisuus on usein kyseenalainen. Vuodesta 1904 lähtien tapahtumassa on kuollut 267 (vuoden 2023 kesäkuuhun mennessä ) kilpailijaa, joista suurin osa kuitenkin aloittelijoille tarkoitetussa, syksyisin ajettavassa Manx GrandPrix’ssa. Silti lähes joka vuosi myös ammattilaisille tarkoitetussa varsinaisessa TT-kilpailussa kuolee ihmisiä. Vuonna 2010 uusiseelantilainen moottoripyöräilijä Paul Dobbs kuoli Ballagareyn osuudella osallistuessaan Supersport-luokassa neljän kierroksen kilpailuun.
Salli Jokunen
Luonteeltaan Salli on laiska ja itsekeskeinen, mutta hyväsydäminen ja isoveljensä tavoin hyvin herkkä elämän epäoikeudenmukaisuudelle. Salli ylipuhuu aina Jaska Jokusen auttamaan häntä koulutehtävissä, mutta ei suhtaudu isoveljeensä kovinkaan kunnioittavasti. Salli on ihastunut Eppuun, jota hän kutsuu omaksi kultamussukakseen. Eppu kiistää hänellä olevan minkäänlaisia tunteita Sallia kohtaan, mutta Salli ei koskaan tunnusta tätä asiaa, vaan pitää Eppua poikaystävänään.
IHeartMedia
iHeartMedia on yhdysvaltalainen mediayhtiö. Se omistaa yli 800 radioasemaa eri puolilla Yhdysvaltoja, joilla se muodostaa maan suurimman radioverkon. Yrityksen perustivat L. Lowry Mays ja Red McCombs vuonna 1972.
Markkinoinnin viikko
Markkinointiviestinnän viikko
Markkinoinnin, teknologian ja luovuuden liiton (MTL) ja Helsingin Katajanokalla sijaitsevan Wanhan Sataman vuosina 2007–2015 järjestämä tapahtuma oli alan suurin vuosittainen kokoontuminen. Tilaisuus sai alkunsa, kun Communication Management ja Mainonnan viikko -tapahtumat yhdistettiin vuonna 2007.
Väinö Junus
Väinö Junus (1905 nykyisen Leningradin alueen Hatsinan piirin Puutostin kunnan Pokkisen-Purskovan kylä – 15. marraskuuta 1937 Leningrad) oli inkeriläissyntyinen kielentutkija, joka 1930-luvulla loi lyhytikäiseksi jääneen inkeroisen kirjakielen.
Rose Royce
Rose Royce on yhdysvaltalainen yhtye, joka yhdisti diskoa, funkia ja soulia keskenään. Yhtye tunnetaan parhaiten vuoden 1976 hittikappaleestaan ”Car Wash”. Kappale sijoittui musiikkilistojen kärkeen.
Andy Carroll
Ura
Englannin maajoukkueessa Carroll esiintyi ensimmäisen kerran harjoitusmaaottelussa Ranskaa vastaan marraskuussa 2010. Ensimmäisen maajoukkuemaalinsa hän teki Ghanaa vastaan maaliskuussa 2011. Hän pelasi kolme ottelua EM-kilpailuissa 2012, ja teki maalin ottelussa Ruotsia vastaan.
Martta Kaivola
Kaivola oli 1970-luvulla Salpausselän kirjailijoiden johtokunnan jäsenenä.
Kaivolan vanhemmat olivat maanviljelijä Elis Ilmari Pekkanen ja Aino (o.s. Flinckman). Kaivolan puoliso oli laulaja, kirkkomuusikko ja pedagogi Tauno Sakari Kaivola (1912–1995) vuodesta 1936. Martta Kaivola kävi kansakoulun ja Hämeenlinnan kauppakoulun. Hän oli kotiäiti. Kaivoloiden lapsista Asko Kaivola (1937–1973) oli urkutaiteilija ja Päivi Heikinheimo on laulaja ja pedagogi.
Sami Huovila
Sami Huovila (s. 5. heinäkuuta 1977 Jyväskylän maalaiskunta ), on tunnettu palomies, tubettaja ja televisiopersoona. Hänen poikansa on tubettaja Tixtuu eli Tito Huovila.
Johnny Depp
Liiketoiminta
Depp on esiintynyt H&M-vaateketjun sekä Mont Blancin mainoksissa.
Grindor
Transformers: Kaatuneiden kosto
Elokuvassa Transformers: Kaatuneiden kosto esiintyy Blackoutin näköinen Decepticon CH-53 Super Stallion -helikopteriksi muuntatuva Decepticon, jonka nimeksi paljastettiin myöhemmin Grindor. Grindorilla oli elokuvassa hyvin pieni rooli. Kun Sam, Mikaela ja Leo olivat päässeet pakoon Alicelta, ihmiseksi naamioituneelta Decepticonilta, Grindor sieppasi heidät ja vei heidät Megatronille ja Starscreamille. Kun Optimus Prime pelasti Samin ja vei tämän mukanaan metsään, Grindor, Starscream ja Megatron lähtivät perään. Grindor on ainut Decepticon, joka kuoli taistelussa, kun Optimus repi hänen päänsä kappaleiksi.
Pokémon 4Ever
Juoni
Ash, Sam ja muut löytävät Celebin, mutta sitten Rautanaama lähettää Tyranitarin, Scizorin ja Sneaselin nappaamaan sen. Hyökkäyksen aikana Celebi haavoittuu ja se viedään Elämän järvelle parantumaan. Seuraavana päivänä Rautanaama hyökkää uudestaan ja onnistuu vangitsemaan Celebin sysipalloon. Celebi luo metsän puista ja oksista ympärilleen hirviön, joka alkaa aiheuttaa tuhoa ympärillään. Eikä Rautanaama aio edes luovuttaa Celebiä Rakettiryhmän johtajalle, vaan käyttää sitä hänen syrjäyttämiseensä. Suicune saapuu ja auttaa Ashiä, Samia ja Pikachua palauttamaan Celebin hyväksi.
Palauduttuaan entiselleen Celebi alkaa tehdä kuolemaa, eikä Elämän järvi edes Suicunen puhdistamana paranna sitä. Mutta useat Celebit eri aikakausilta ilmestyvät parantamaan toverinsa. Rautanaama yrittää napata Celebin vielä kerran, mutta Pikachu estää sen ja jättää hänet metsän pokémonien armoille.
Wrecking
Wrecking voi viitata seuraaviin artikkeleihin
Uunon huikeat poikamiesvuodet maaseudulla
Juoni
Elokuva alkaa Hugo Turhapuron rakennellessa kartanoaan. Kuulemma hänen tuleva poikansa, johtaja Uuno Turhapuro vaatii paljon tilaa ja hienot puitteet elämälleen. Seuraavaksi valitaan Uunolle äiti, joka on joko Tyyne tai Helsingin elämään kyllästynyt Gunhild Donnersdotter. Vastasyntynyt johtaja Uuno Turhapuro jätetään Hugo Turhapuron oven eteen ja äidin henkilöllisyys jää hieman hämäräksi.
Power Rangers Jungle Furyn viholliset
Jarrod
Jarrod oli oppilas Pai Zhuassa, jonka henkieläin oli leijona. Hän pystyi taisteluita varten muuttumaan mustaan leijonateemaiseen taistelumuotoon nimeltä Black Lion Warrior. Jarrod oli yksi parhaista oppilaista akatemiassa ja hänet valittiinkin vartioimaan Dai Shin arkkua. Mestari Mao hylkäsi hänet tehtävästä väkivaltaisen käytöksensä takia ja valitsi Caseyn hänen tilalleen. Hylkääminen sai Jarrodin hyökkäämään Maon kimppuun ja vapauttamaan vahingossa pahan Dai Shin. Jarrod pakeni, mutta Dai Shi valtasi hänen ruumiinsa ja niin hänestä tuli pahan välikappale. Jarrod sai kuitenkin pitää muistonsa, tunteensa ja itsehillintänsä. Hän syytti Caseytä hylkäämisestään. Jarrod näyttäytyi ensimmäisen kerran Dai Shinä rangereille ja antoi näytteen kyvyistään samalla kun myrkkyviisikko näyttäytyi ensimmäisen kerran.
Toady
Keltaiseen nauhaan pukeutunut Rinshi, joka piti hallussaan konnan henkeä. Se sieti hyvin iskuja ja pystyi kehittämään itselleen limasta hyökkäyksiä torjuneen suojakentän. Toady tunnusti myöhemmin rakastavansa Stingerellaa ja vannoi tekevänsä mitä tahansa hänen vuokseen. Jaksossa "Dance the Night Away" hän suojeli Stingerellaa hyökäten rajusti rangereita vastaan, kun luuli Theon ja Stingerellan välillä olleen jotain. Vaikka Toady selvisi Megazordin hyökkäyksistä, karkasi hän häpeissään Stingerellan lähdettyä. Saatuaan vinkin Camillelta, Toady ryhdistäytyi ja vakuutti Stingerellan siitä, että heidän kannattaisi yhdistää voimansa. Toady tuhoutui, kun hänen suojakenttänsä petti rangereiden käyttämän uuden Claw Cannonin voimasta.
Naja
Siniseen nauhaan pukeutunut myrkkyviisikon johtaja, joka piti hallussaan kobran henkeä. Naja pystyi tunnistamaan vihollisensa heikot kohdat ja iskemään niihin. Najan suurin valtti oli sen kuusi elämänkynttä, joiden avulla se pystyi huijaamaan kuolemaa ja herättämään kuolleita takaisin henkiin. Jaksossa "Pizza Slice of Life" sai Naja tarpeekseen Dai Shistä. Naja suunnitteli kapinaa ja kertoi suunnitelmistaan Camillelle tarjoten hänelle paikkaa rinnaltaan. Naja käytti yhtä elämänkynsistään selviytyäkseen Camillen hyökkäyksistä ja voitti siten hänet. Vähän myöhemmin Naja herätti uudestaan henkiin Rantipeden ja Gakkon auttamaan häntä Dai Shin syrjäyttämisessä. Camillen sekaantuminen asiaan kuitenkin pilasi suunnitelman sillä Camille oli oppinut vastaamaan Najan hyökkäyksiin. Kun Naja tarjosi Camillelle taitoaan herättää asioita henkiin, leikkasi Camille irti ennen Najan tuhoutumista sen viimeiset kolme elämänkynttä.
Dai Shi avasi sarjan päätösjaksossa "Now the Final Fury" portaalin henkimaailmaan tuoden Najan takaisin. Rangerit tuhosivat sen yhdessä mestariensa kanssa.
Overlordit
Overlordit olivat kolme demonisoturia, jotka hyvien joukot olivat onnistuneet tuhoamaan ennen sarjan tapahtumia. Jokainen niistä hallitsi yhtä maailman elementeistä, jotka olivat taivas, meri ja maa. Myrkkyviisikon tuhouduttua pyysi Dai Shi Camillea antamaan kolmen overlordin rannekkeet ja kolme sen Najalta viemää elämänkynttä aikomuksenaan herättää overlordit takaisin henkiin ja kasvattaa omia voimiaan niiden menetelmiä opettelemalla.
Carnisoar
Carnisoar oli taivaan overlordi, joka piti hallussaan haukan henkeä ja oli ilmataisteluiden mestari. Carnisoar käytti aseenaan hilparia ja sulkien muotoisia shurikeneja. Dai Shin aikomuksena oli herättää henkiin kaikki kolme overlordia tullakseen itse vahvemmaksi. Hän päätti herättää Carnisoarin ensimmäisenä. Herättyään Carnisoar vei Jarrodin menneisyyteen ja poisti hänen lapsena tekemänsä hyvät teot tehden hänestä sitä kautta vahvemman. Sen jälkeen Carnisoar palasi Dai Shin tukikohtaan ja aloitti todellisen koulutuksen opettamalla Jarrodia käyttämään vihaansa voimavarana Jellican saapumiseen asti. Jellican saavuttua ja otettua Carnisoarin paikan Jarrodin kouluttajana jätti Carnisoar tukikohdan hetkeksi, mutta palasi myöhemmin takaisin ja herätti ensimmäisen Shadow Guardin.
Jellica
Jellica oli meren overlordi, joka piti hallussaan meduusan henkeä. Jellica puolustautui tarvittaessa muuttumalla vedeksi ja käytti aseenaan sauvaansa. Camille herätti Jellican viemään Carnisoarin paikan Dai Shin kouluttajana. Jellica pakotti aluksi Camillen oppilaakseen ja määräsi hänet hyökkäämään rangereita vastaan. Camillen kieltäydyttyä hyökkäsi Jellica hänen kimppuunsa. Siitä seurasi pieni Jarrodin ja Jellican välinen taistelu. Jarrodin voitettua hänet paljasti Jellica Camillen opettamisen olleen vain testi nähdä halusiko Dai Shi todella saada opetusta häneltä. Näin Jellicasta tuli Jarrodin uusi mentori, joka opetti häntä käyttämään petosta voimanaan. Jellica herätti myöhemmin myös yhden Shadow Guardeista.
Emma Gaptšenko
Gaptšenko pelasi nuorempana lentopalloa ja menestyi juoksussa sekä uinnissa. Hän aloitti jousiammunnan vasta 28-vuotiaana vuonna 1965, mutta voitti saman vuoden syksyllä jo maansa mestaruuskilpailujen joukkuekilpailun pronssia. Gaptšenko oli voittamassa joukkuekisan maailmanmestaruutta vuonna 1969 ja EM-kultaa Hradec Královéssa pidetyissä kisoissa, joissa hän myös voitti henkilökohtaisen kilpailun hopeaa.
Power Rangers Jungle Furyn viholliset
Grizzaka
Grizzaka kärsi tappion Zocato-voiman oppineelle Jarrodille hänen palattua temppeliinsä Rhino Nexuksen vierailunsa jälkeen. Grizzaka menetti asemansa johtajana ja saadakseen sen takaisin lähti hän keräämään pelkoa Ocean Bluffista. Grizzaka taisteli Power Rangereita vastaan samalla kun Casey yritti saada kristallisilmät takaisin Jarrodilta. Grizzaka oli niskan päällä kunnes Casey meni apuun. Casey käytti Claw Boosterin ja Dominicin Rhino Morpherin yhdistelmää Grizzakaa vastaan ennen rangereiden Claw Cannon/Wolf Morpher/Rhino Blade -yhdistelmää. Grizzaka kasvoi sen jälkeen suureksi ja rangerit muodostivat Jungle Master Megazordin ja Wolf Pride Megazordin. Grizzaka oli niskan päällä niitä vastaan, kunnes Dominic tuli auttamaan Rhino Pride Megazordillaan. Grizzaka hävisi sille taistelussa ja rangerit tuhosivat Grizzakan sen jälkeen uudella Jungle Stampede -muodostelmallaan. Ennen tuhoutumistaan Grizzaka ei voinut uskoa todeksi häviötään ja väitti olevansa kaikista vahvin soturi. Dai Shi herätti myös Grizzakan vielä viimeisessä jaksossa, mutta Power Rangerit ja heidän Pai Zhuan mestarinsa tuhosivat sen.
Grinder
Dai Shi toi Grinderin vielä viimeisessä jaksossa takaisin, mutta Power Rangerit ja heidän Pai Zhuan mestarinsa tuhosivat sen.
Suomen Veneilyliitto
Yritys yhtenäistää liitot
Kahden toiminnaltaan hyvin samanlaisen liiton eli Moottoriveneliiton ja Purjehtijaliiton rinnakkainen olemassaolo koettiin jo varsin varhain haitaksi, joten liittojen yhtenäistämistä alettiin suunnitella.
Suunnitelmia, kaavailuita ja kokouksia päätöksineen
Veneilyliiton merkki palautettiin, asiasta tehdyn esityksen mukaisesti, sitä koko ajanjakson käyttäneelle, liiton tehtäviä käynnistämisvaiheen ja erittäin vaikeiden sotavuosien ajan hoitaneelle Suomen Moottoriveneklubille, joskin uutta tunnusta suunniteltaessa käytettiin edelleen tällä vanhalla merkillä varustettuja seura- ja pätevyysviirejä sekä suoritusmerkkejä. Niiden uusiminen on vielä osittain käynnissä vaikka uusi erikoismerkki hyväksyttiin liikenteen turvallisuusvirastossa joulukuussa 2011.
Maxim
Maxim tai Maksim voi tarkoittaa seuraavia:
Laakeriheisi
Levinneisyys ja elinympäristö
Laakeriheisi kasvaa luonnonvaraisena Afrikassa (Algeria, Azorit, Kanarian saaret, Libya, Marokko ja Tunisia), Euroopassa (Albania, Ranska, Kreikka, Italia, Portugali ja Espanja), sekä Lähi-idässä (Israel, Libanon ja Turkki). Se on levinnyt puutarhakarkulaisena myös Britanniaan. Luonnossa Viburnum tinus kasvaa osana rehevää macchia-pensaikkoa tai metsien aluskasvillisuutena, tyypillisesti rannikkoseuduilla. Puutarhassa se menestyy sekä auringossa, puolivarjossa että varjoisilla kasvupaikoilla.
Karim Matmour
Borussia Mönchengladbach
Kolmannella kaudella (2010–2011) Matmour kärsi kauden alussa nilkkavammasta. Hän pelasi kaksi ottelua, kunnes joutui olemaan sivussa kaksi kuukautta. Matmour palasi takaisin Mönchengladbachin kokoonpanoon 6. marraskuuta 2010 ottelussa Bayern Müncheniä vastaan. Matmour loukkasi ottelussa akillesjänteensä ja oli sivussa kaksi viikkoa. Sittemmin hän menetti pelipaikkansa oltuaan liian pitkään sivussa kauden alussa sattuneiden loukkaantumisten vuoksi. Matmour päätti olla tekemättä jatkosopimusta joukkueen kanssa, kun valmentaja Lucien Favre oli pudottanut hänet avauskokoonpanosta. Mönchengladbach sijoittui kauden päätteeksi Bundesliigassa sijalle 18, joka tarkoitti sitä, että joukkue joutui karsimaan paikastaan säilyäkseen Saksan pääsarjassa. Mönchengladbach kohtasi kaksiosaisessa ottelussa VfL Bochumin, jonka se voitti yhteismaalein 2–1. Matmour pääsi kentälle ensimmäisessä ottelussa 83 minuutin kohdalla.
Maajoukkueura
Matmour aloitti Algerian maajoukkueessa pelaamisen vuonna 2007, saatuaan ensimmäisen kutsun maajoukkueeseen 6. helmikuuta 2007. Hän pelasi myös ensimmäiset arvokisansa vuoden 2010 Afrikan-mestaruuskisoissa. Kisoissa Matmour teki yhden maalin puolivälierissä Norsunluurannikkoa vastaan. Toiset arvokisansa Matmour pelasi vuoden 2010 MM-kisoissa, jossa hän pelasi maansa kaikki kolme ottelua.
3. toukokuuta 2012 Matmour ilmoitti päättäneensä maajoukkueuransa. Hän ei kuitenkaan kieltänyt lopettavansa kokonaan maajoukkuepelejä, mutta ottavansa tauon maajoukkuepeleistä. Matmour pelasi urallaan kolmekymmentä maaottelua ja teki niissä kaksi maalia.
Euroopan sisävesiliikenteen säännöstö
Kansainvälinen huviveneenkuljettajankirja
UNECE:n sisävesiliikennetyöryhmän veneilyyn liittyvä päätöslauselma nro 40 koskee kansainvälistä huviveneenkuljettajankirjaa, jonka valtio voi myöntää erillisen tutkinnon läpäisseelle veneilijälle osoittamaan pätevyyttä huviveneen kuljettamiseen kansainvälisellä matkalla. Sisävesikelpoisuutta tarkoittavan I-merkinnän saaminen pätevyyskirjaan edellyttää riittäviä tietoja CEVNI-säännöksistä osoittavan tutkinnon läpäisemistä. Suomi noudattaa tätä päätöslauselmaa.
Kalifi
Kalifi on arabiankielinen arvonimi, jota käytetään Muhammedin seuraajasta islaminuskoisten yhteisön eli umman johtajana. Oppi kalifista ja hänen tehtävistään määritellään islamilaisessa lainsäädännössä. Islamilaisessa valtiossa ylin valta kuuluu Jumalalle. Jumalan lakia tulkitsee uskonnollinen papisto, ulama, kun taas ylintä toimeenpanovaltaa käyttää kalifi, joka korkeimpana uskon puolustajana valvoo, että Jumalan laki toteutuu. Oppi kalifaatista vakiintui 800-luvulla, ja siihen kuului, että islamilainen umma oli yhtenäinen ja kalifaatti jakamaton.
Tausta
Ensimmäinen historiallisten lähteiden tunnistama Lähi-idän arabivaltion hallitsija oli Muawija (661–680). Hän ei käyttänyt itsestään nimeä kalifi, vaan kolikoissa hänen kunnianimenään oli emiiri, joka tarkoitti ”suojelijaa”. Nimitys liittyi arabiheimojen tapoihin, joissa johtaja saattoi ottaa suojelukseensa oman klaanin ulkopuolisia vieraita.
Islamilainen perimätieto
Abu Bakr oli Muhammadin appi, joka äänestettiin asemaansa Muhammedin kuoltua vuonna 632. Hän esti islamin hajaannuksen kukistamalla Medinan kapinalliset heimot. Hänen aloittamansa sota kukisti Bysantin Syyrian ja Palestiinan provinssit ja Persian Irakin provinssin. Omar hallitsi 634–644. Hänen aikanaan islam levisi valloituksilla Syyriaan, Palestiinaan ja Egyptiin.
Kalifaattien vaiheita
Kun osmanit olivat valloittaneet Egyptin, Turkin sulttaani otti itselleen kalifin arvon ja vaati sen myötä siihen kuuluvaa auktoriteettia koko islamilaisessa maailmassa. Tätä ei Osmanien valtakunnan ulkopuolella yleensä kuitenkaan tunnustettu. Vuonna 1923 Turkki muuttui tasavallaksi. Abdul Mejid II säilytti tämän jälkeen vielä hetken kalifin arvonimen, kunnes Kemal Atatürk lakkautti kalifaatin 3. maaliskuuta 1924.
Vuoden 2014 kesäkuun lopussa jihadistisen Isis-järjestön johtaja Abu Bakr al-Baghdadi julistautui Isisin Irakissa ja Syyriassa valtaaman alueen kalifiksi. Kalifaatti kukistui vuonna 2018.
Cinemaissí
Cinemaissí – Latinalaisamerikkalaisen elokuvan yhdistys
Elokuvafestivaalin järjestää Cinemaissí – Latinalaisamerikkalaisen elokuvan yhdistys ry, joka on maaliskuussa 2005 perustettu voittoa tavoittelematon yhdistys. Yhdistys pyrkii edistämään Suomen ja Latinalaisen Amerikan kulttuurista vuorovaikutusta.
Yhdistyksen toiminta on avointa kaikille latinalaisamerikkalaisista kulttuureista ja elokuvasta kiinnostuneille. Yhdistys rekrytoi vuosittain vapaaehtoisia toteuttamaan elokuvafestivaalia.